Държавен вестник, бр. 47, 2024 г., стр. 17

БРОЙ  47	
Д Ъ Р Ж А В Е Н  В Е С Т Н И К 	
СТР.  17  
в съответствие с изискванията на наредбата 
по чл. 31 от ЗКИР.
(2) При изработване на специализираните 
карти се използва геодезическата основа на 
кадастралната карта.
(3) За територии, за които няма създадена 
кадастрална карта, се създава нова работна 
геодезическа основа съгласно изискванията 
на наредбата по чл. 31 от ЗКИР.
Чл. 11. (1) Подробните точки от геодези­
ческите измервания се определят в съответ­
ствие с изискванията на наредбата по чл. 31 
от ЗКИР.
(2) Височинното определяне на точките 
се извършва чрез геометрична или тригоно­
метрична нивелация. Допуска се определя­
нето на нормални височини от геодезически 
височини, определени с глобални навигаци­
онни спътникови системи (ГНСС), които се 
трансформират със софтуер, приет от АГКК.
Чл. 12. (1) Подземните електропроводи 
се заснемат по оста на кабелната линия. 
Където трасето завива с дъга, се заснемат 
достатъчен брой точки за изобразяване на 
трасето, като най-малкият брой е три точ­
ки – начало на кривата, среда на кривата и 
край на кривата.
(2) Височинното положение на подземни­
те електропроводи и съответната физическа 
инфраструктура, при която са изградени 
шахти, се определят чрез нивелация или 
ГНСС измервания на капаците на шахтите 
и по измерените в тях дълбочини.
(3) Височинното положение на подземните 
електропроводи, които са положени свободно 
в изкоп, се определя преди засипването им 
или чрез кабелотърсач.
Чл. 13. Оста на въздушните електропро­
водни линии се определя от линията, свърз­
ваща центровете на стъпките на стълбовете 
при стоманорешетъчни стълбове или центъра 
на стоманобетонни стълбове.
Чл. 14. (1) Новоразположените подземни 
електропроводи и съответната физическа 
инфраструктура се заснемат при спазване на 
следните изисквания:
1. заснемането се извършва преди засип­
ването;
2. при пакет от кабели в общ изкоп се 
заснемат двата крайни кабела по положение 
и ниво, като се записват необходимите данни 
за всички кабели;
3. кабели с различно напрежение, поста­
вени в общ изкоп, се заснемат поотделно;
4. заснемат се видимите надземни части на 
инсталационните колектори, а отвътре – раз­
мерите им.
(2) За вида на кабелите, включително ка­
бели, положени в канална мрежа, в бетонни 
блокове или в пакет тръби, се събират данни, 
които се отразяват в специализираните карти.
Чл. 15. (1) Хидротехническите съоръжения 
за производство на електрическа енергия се 
заснемат при спазване на изискванията на 
ал. 2 – 15.
(2) При язовирни стени се заснема:
1. външният контур на короната на стената;
2. контурът, определен от пресичането 
на водния откос на стената с терена, както 
и с границата, определена от най-високото 
водно ниво. При липса на данни за тази гра­
ница – от хоризонтал, определен от котата 
на короната; 
3. контурът, определен от пресичането на 
въздушния откос на стената с терена;
4. при съвпадане на плановото представяне 
на границите по т. 1 и 2 – само външният 
контур на короната на стената.
(3) При изравнители и напорни басейни 
се заснема:
1. външният контур на короната;
2. външният контур на оградните стени, 
като при съоръжение в насип се заснема и 
контурът на петата на откоса му.
(4) При съоръжение в изкоп се заснема 
външният контур на изкопа.
(5) При водовземни съоръжения, водохва­
щания и утаители към тях, изтичала на ВЕЦ, 
водопреливни и водоизпускателни съоръжения 
извън тялото на стената над повърхността 
на язовирното езеро се заснема външният 
контур на съоръжението.
(6) При водни и водовземни кули и апа­
ратни камери се заснема:
1. за водни кули и апаратни камери – външ­
ният контур на съоръжението;
2. за водовземни кули – външният контур 
на съоръжението над водната повърхност.
(7) При шахти и/или ревизионни отвори 
с размери на страната или диаметър над 1 м
се заснема външният контур на шахтата и/или
ревизионният отвор. 
(8) При канали, тунели, дюкери и тръбо­
проводи се заснема:
1. оста на съоръжението, когато ширината 
му в план е до 0,50 м;
2. външният контур на съоръжението, 
когато ширината му в план е над 0,50 м;
3. габаритът на съоръжението при входа, 
изхода и прозорците му;
4. външният контур на наземната стъпка 
(опорният блок) на съоръжението при размер 
на страната над 1 м.